
A ydych erioed wedi ystyried bod yn athro/athrawes nofio a helpu eraill i ddysgu'r sgil bywyd hanfodol hwn?





Gall bod yn Athro/Athrawes Nofio roi boddhad mawr a bod yn ffordd wych o ennill arian. Yn ogystal â dysgu sgil bywyd amhrisiadwy i bobl, fel arfer gallwch weithio oriau sy'n addas i chi. Felly p'un a ydych am weithio ychydig oriau'r wythnos neu ddechrau ar eich gyrfa hirdymor ym maes nofio, bydd opsiwn i chi.





Rydym yn recriwtio!
YN GALW AR ATHRAWON NOFIO - GWNEWCH GAIS HEDDIW!
Oriau ar gael yng Nghanolfan Hamdden Caerfyrddin.
A oes gennych gymhwyster addysgu nofio a gydnabyddir yn genedlaethol? Dewch i weithio gyda ni yng Nghanolfan Hamdden Caerfyrddin! Rydym yn angerddol dros addysgu'r sgil bywyd pwysig hwn i'n holl gymunedau lleol. Rydym yn credu ei bod yn bwysig annog plant ac oedolion o bob oedran a gallu i feithrin hyder a sgiliau yn y dŵr, a gwella'u technegau nofio.  Wrth i ni barhau i ehangu ein rhaglen, rydym yn chwilio am athrawon nofio sy'n meddu ar gymhwyster Lefel 1 a Lefel 2 neu gymhwyster cyfwerth i ymuno â'n tîm cyfeillgar a thalentog. Byddwch yn rhan o dîm sy'n darparu ein rhaglen nofio wych. Bydd angen i chi fod yn frwdfrydig dros nofio ac addysgu, gan sicrhau bod gwasanaeth cwsmeriaid rhagorol yn cael ei ddarparu bob amser. Os oes gennych ddiddordeb mewn ymuno â'n tîm, cysylltwch â Sharon Owens:  ShOwens@sirgar.gov.uk  

